Author: administrator
Last saved by: viktoria.radvanska
Company: Abyss

Predkladacia správa

Predkladacia správa
Dohoda medzi Európskym spoločenstvom a Ukrajinou o readmisii osôb (ďalej len „dohoda“) bola podpísaná dňa 18. júna 2007 a platnosť nadobudla dňa 1. januára 2008. 
Na základe článku 16 dohody iniciovala slovenská strana v roku 2008 uzavretie vykonávacieho protokolu k nej. Prerokovanie textu vykonávacieho protokolu prebiehalo korešpondenčnou cestou a finálne znenie bolo dohodnuté počas expertného rokovania v apríli 2011.
Predmetom predkladaného materiálu je určenie príslušných orgánov zodpovedných za vykonávanie dohody a vykonávacieho protokolu, zasielanie žiadosti o readmisiu a tranzit, určenie hraničných priechodov na účely readmisie, postup pri vypočutí osoby, ktorá ma byť readmitovaná s cieľom zistenia jej štátnej príslušnosti a výkon readmisie a tranzitu s eskortou. 
Predkladaný návrh dohody zodpovedá záujmom zahraničnej politiky Slovenskej republiky. Je vypracovaný v súlade s právnym poriadkom Slovenskej republiky a všeobecnými zásadami medzinárodného práva, ako aj záväzkami Slovenskej republiky vyplývajúcimi jej z iných medzinárodných dokumentov.
Podpis predkladaného návrhu protokolu je naplánovaný počas oficiálnej návštevy prezidenta Ukrajiny v Slovenskej republike v júni 2011.
Vykonanie obvyklých formálnych úkonov súvisiacich s uzavretím zmluvy zabezpečí gestor v súčinnosti s Ministerstvom zahraničných vecí Slovenskej republiky a v súlade s platným právnym poriadkom Slovenskej republiky.
Predkladaný materiál nemá finančný, ekonomický, environmentálny vplyv ani vplyv na zamestnanosť, podnikateľské prostredie a informatizáciu spoločnosti.